પૂજા વસ્ત્રાકરે અદ્દભુત બોલિંગ પ્રદર્શન કરતા ત્રણ ઓવરમાં છ રન આપીને ત્રણ વિકેટ ઝડપી હતી. જ્યારે અનુજા પાટિલ અને પૂનમ યાદવની સ્પિન જોડી બે-બે વિકેટ ઝડપી હતી. પૂનમે પોતાની બે ઓવરમાં એક પણ રન આપ્યો ન હતો. મલેશિયન ટીમના ફક્ત પાંચ ખેલાડી જ રન નોંધાવી શક્યા હતા જેમાંથી એક પણ ખેલાડી બે આંકડાનો સ્કોર નોંધાવી શકી ન હતી. સાશા આઝમીએ સૌથી વધુ 10 બોલમાં નવ રન નોંધાવ્યા હતા. મલેશિયાએ પાંચ ઓવરની અંદર જ અડધી ટીમ ગુમાવી દીધી હતી અને ટીમનો સ્કોર પાંચ વિકેટે 12 રન હતો.